# Old Firm

Old Firm és el nom amb què es coneix el derbi urbà entre el Celtic i el Rangers, tots dos de la ciutat de Glasgow, Escòcia. Aquests dos equips són, de llarg, els més exitosos i populars del país, i la seva rivalitat ha quedat profundament arrelada en la cultura escocesa. Ha reflectit i contribuït en la divisió i sectarisme polític, social i religiós que ha afectat Escòcia. Per aquest motiu, els partits són seguits a tot el món.
Entre els dos clubs, han guanyat 103 campionats de lliga (el Rangers 54 i el Celtic 49), 71 copes d'Escòcia, i 44 copes de la Lliga. En poques ocasions s'ha discutit la seva supremacia en el futbol escocès, la més recent de les quals va ser durant la primera meitat de la dècada de 1980 amb l'aparició de la New Firm, formada pels conjunts de l'Aberdeen i el Dundee United. Des de la temporada 1985–86, un dels dos equips de Glasgow ha guanyat el campionat de lliga i, entre les temporades 1995-96 i 2011-12, els dos equips van quedar en les dues primeres posicions de la classificació, amb l'excepció de la temporada 2005-06. En els darrers anys, el Rangers va patir dificultats econòmiques, essent liquidat el 2012. Per aquest motiu, va haver de ser refundat com una nova companyia, entrant a la quarta divisió del futbol escocès. El Celtic ha guanyat les darreres set lligues consecutives.
El Celtic i el Rangers han disputat un total de 414 partits en competicions oficials entre ells: El Rangers ha guanyat 159 partits, el Celtic 156, i 99 van acabar en empat.
Els dos clubs tenen molts aficionats tant a Glasgow com a la resta d'Escòcia, tenint suports en la majoria de ciutats del país i d'Irlanda del Nord, així com en altres parts del món. El 2005 es va estimar que la presència del Rangers i el Celtic aportava un total de £120 milions de lliures a l'economia escocesa cada any.

## Referències i bibliografia
### Referències

* ↑ «Passion, pride, tradition and nastiness: Why Old Firm match is greatest derby in the world». Evening Times, 11-03-2017. [Consulta: 31 juliol 2018].
* ↑ «Classic Rivalries: Old Firm's enduring appeal». FIFA, 16-04-2016. Arxivat de l'original el 26 març 2018. [Consulta: 1r maig 2018].
* ↑ «Scotland - List of Champions - Summary». [Consulta: 14 març 2016].
* ↑ «Scotland - List of Cup Finals - Summary». [Consulta: 16 març 2016].
* ↑ «Scotland - List of League Cup Finals - Summary». [Consulta: 16 març 2016].
* ↑ «Head to head Rangers vs. Celtic». Soccerbase. [Consulta: 29 abril 2018].
* ↑ «Rangers FC vs Celtic FC since 1888». Rec.Sport.Soccer Statistics Foundation. [Consulta: 29 abril 2018].
* ↑ «Old Firm on the ball for economy». BBC. BBC News, 29-06-2005 [Consulta: 29 juny 2005].

### Bibliografia

* Bradley, Joseph M. «The Patriot Game: Football's Famous 'Tartan Army'». International Review for the Sociology of Sport. International Sociology of Sport Association and SAGE Publications, 37, 2, 20-11-2006, pàg. 177–197. DOI: 10.1177/1012690202037002004.
* Burdsey, Daniel; Chappell, Robert «'And If You Know Your History'. An Examination of the Formation of Football Clubs in Scotland and their Role in the Construction of Social Identity» (PDF). The Sports Historian, 21, 1, 20-11-2006, pàg. 94–106. Arxivat de l'original el 16 de setembre 2012 [Consulta: 17 d’octubre 2018].
* Foer, Franklin. «How Soccer Explains the Pornography of Sects». A: How Soccer Explains the World: an Unlikely Theory of Globalization. Nova York: HarperCollins, 2004, p. 35–64. ISBN 0-06-621234-0.
* McMenemy, David; Poulter, Alan «An Identity of Two Halves? Celtic Supporters, Identity, and Scottish Society». Irish Studies Review. Routledge, 13, 2, 20-11-2006, pàg. 139–150. Arxivat de l'original el 11 de gener 2013. DOI: 10.1080/09670880500060749 [Consulta: 17 d’octubre 2018].
* Murray, William J. The Old Firm: sectarianism, sport, and society in Scotland. Edimburg: J. Donald Publishers, Atlantic Highlands, 1984. ISBN 0-85976-121-5.
* Murray, William J. Glasgow's giants: 100 years of the Old Firm. Edimburg: Mainstream, 1988. ISBN 1-85158-111-1.
* Murray, William J. The Old Firm in the new age: Celtic and Rangers since the Souness revolution. Edimburg: Mainstream, 1998. ISBN 1-85158-984-8.
* Murray, William J. Bhoys, bears and bigotry: the Old Firm in the new age. Edimburg: Mainstream, 2003. ISBN 1-84018-810-3.